section_heading: Životopis
paragraph_text: Mongus je žurno pobjegao i ostao skriven do 482. godine. Nakon smrti aleksandrijskog patrijarha Timoteja III. 482. godine, Ivan I. Talaiaje postaje aleksandrijski patrijarh. Bizant su tada potresali vjerski sukobi monofizita i kalcedonaca tj. pristalica pravovjerja. Želeći stati na kraj sukobima car je izdao henotikonski edikt (grč. unija), kojim je htio pronaći kompromisno rješenje za obje strane. Međutim, jer je Talaia odbio priznati edikt, car ga izopćuje i protjeruje, a priznaje Mongusu status legitimnog patrijarha, ali pod uvjetom da potpiše Henotikon. Mongus je to ispoštovao i nakon što je preuzeo tron, potpisao je kontroverzni dokument i poslao obavijest o njegovom ustoličenju svojim kolegama patrijarsima. Konstantinopolski patrijarh Akacije ga je upisao u svoj diptih kao aleksandrijskog patrijarha. Upisivanjem patrijarhovog imena u diptih je značilo da lokalna crkva smatra, odnosno potvrđuje da je u svom zajedništvu s patrijarhom.